Pirkimo dokumentų

1 priedas

**VANDENS RŪKO SISTEMOS ĮRANGOS PIRKIMO TECHNINĖ SPECIFIKACIJA**

*(Techninę specifikaciją parengia perkančioji organizacija, atsižvelgdama į perkamų prekių specifiką bei vadovaudamasi Įstatymo 2 str. 27 punkto 2 dalyje, 50 str. įtvirtintais reikalavimais)*

1. **Reikalaujami perkamų prekių parametrai**

*(Pateikiamas perkamų prekių aprašymas, numatomi reikalavimai jų atskiriems parametrams, perkamų prekių suderinamumo su turimomis prekėmis reikalavimai ir pan.)*

* 1. Perkantysis subjektas – UAB „Kauno vandenys“, Eksploatacijos skyrius.
  2. Pirkimo objektas: Vandens rūko fontanas – 3 kompl.
  3. Mobili vandens rūko sistema skirta didelių lauko plotų vėsinimui lauko zonose, įvairiose miesto vietose.
  4. Techniniai reikalavimai perkamoms prekėms pateikiami pasiūlymo formoje
  5. Vandens rūko sistemą ( 1 komplektą) turi sudaryti:

|  |  |  |
| --- | --- | --- |
| **Eil. Nr.** | **Komplektą sudarantys elementai** | **Kiekis komplekte** |
|  | Nerūdijančio plieno stovai | 2 vnt. |
|  | Trišakiai | 3 vnt. |
|  | Aukšto slėgio siurblys | 1 vnt. |
|  | Vandens filtrų komplektas | 1 kompl. |
|  | Plieniniai purkštukai | 20 vnt. |
|  | Atbuliniai vožtuvai | 2 vnt. |
|  | Nailoninis vamzdelis. | 25 m |
|  | Įjungimo – išjungimo mechanizmas | 1 vnt. |
|  | Slėgio išleidimo ventilis | 2 vnt. |

1. **Standartai**

*(Nurodomi standartai ar kiti reikalavimai, kurių privaloma laikytis tiekiant tokio pobūdžio prekes ar teikiant su perkamomis prekėmis susijusias paslaugas. Pateikiamas dokumentų, kuriuos tiekėjas privalo pristatyti, pagrįsdamas pristatomų prekių techninį atitikimą, sąrašas.*

*Standartai gali būti tiek privalomo, tiek ir rekomendacinio pobūdžio. Jei tiekėjas privalo pademonstruoti pateiktų prekių atitikimą standartams, būdai ir priemonės tai atlikti turi būti aiškiai apibrėžtos.*

*Techniniai reikalavimai, jei įmanoma, turi būti su nuoroda į galiojančius standartus.)*

* 1. Netaikoma

1. **Licencijos, sertifikavimas, Specialieji kvalifikaciniai reikalavimai tiekėjui**

*Nurodomi licencijų ar sertifikatų reikalavimai, jei perkamoms prekėms reikalinga kompetentingos institucijos licencija ar sertifikatas, bei nurodomos konkrečios tiekėjo pareigos dėl tokio pobūdžio licencijų ar sertifikatų gavimo. Pateikiami specialieji kvalifikaciniai reikalavimai tiekėjui, reikalaujami pateikti dokumentai.*

* 1. Netaikoma

1. **Gamyba, tikrinimas ir testavimas**

*Numatomi specialūs reikalavimai dėl gamybos proceso, gamyklinės patikros ar testavimo, atliekamo iki pristatant į vietą.*

* 1. Netaikoma

1. **Pakuotės ir transportavimas**

*Numatomi reikalavimai prekės pakavimui bei transportavimui. Jei reikalaujama specifinės pakuotės ar transportavimo būdo, tai turi būti numatyta.*

* 1. Prekės turi būti naujos ir kokybiškos. Prekės nenaudotos ir be defektų.
  2. Prekės pristatomos originalioje pakuotėje.

1. **Reikalavimai dėl pristatymo, įdiegimo/montavimo ir priėmimo–perdavimo**

*Numatomi testai ar kitokio pobūdžio tikrinimai, kurie bus atlikti pristatymo vietoje, norint įsitikinti, ar prekės atitinka techninėje specifikacijoje nurodytus techninius reikalavimus.*

* 1. Prekės turi būti pristatytos adresu Chemijos g. 21, Kaunas, darbo laiku: pirmadieniais – penktadieniais 7:00 – 16:00, penktadieniais 7:00 – 14:30.

1. **Kokybės kontrolė**

*Numatomi kokybės užtikrinimo reikalavimai, kuriais tiekėjas privalo vadovautis per visą sutarties įgyvendinimo laiką.*

* 1. Visos pristatomos medžiagos nesugadintos ir atitinkančios techninius reikalavimus.

1. **Dokumentacija, instrukcijos**

*Pateikiamas dokumentacijos, kurią privalo pateikti tiekėjas, aprašymas: kalba, detalumo lygis, vienetų skaičius, formos reikalavimai, kiti reikalavimai. Galima reikalauti, kad tiekėjas pateiktų Lietuvos Respublikoje įsteigtos atitikties vertinimo įstaigos tyrimų ataskaitą ar pažymą. Perkančiosios organizacijos taip pat pripažįsta kitose šalyse įsteigtų lygiaverčių atitikties vertinimo įstaigų išduotas pažymas.*

* 1. Visi dokumentai pateikiami originalūs ar jų kopijos patvirtintos gamintojo arba notariškai.
  2. **Teikiant pasiūlymą pateikiami dokumentai:**
     1. Pateikiama gamintojo ar jo įgalioto atstovo specifikacijos, techninės charakteristikos ir/ar nuorodos į internetinį tinklalapį, ir/ar kitokio pobūdžio dokumentai, kuriuose tiksliai nurodytas siūlomos prekės modelis ir kurie patvirtintų, kad siūloma Prekė atitinka šio pirkimo techninėje specifikacijoje įvardintiems reikalavimams.
  3. **Kartu su prekėmis pateikiama:**
     1. Prekių montavimo ir prijungimo instrukcija Montavimo instrukcija;
     2. Garantiją patvirtinantys dokumentai (gamintojo arba Pardavėjo) – taikoma visai vandens rūko sistemos įrangai.

1. **Intelektinės nuosavybės teisių perdavimas**

*Jeigu perkama prekė/įrangos sukūrimas, kuri patenka į intelektinės nuosavybės teisėmis saugomą sąrašą, perkančioji organizacija techninėje specifikacijoje turėtų nurodyti, ar bus reikalaujama kartu perduoti ar suteikti intelektinės nuosavybės teises.*

* 1. Netaikoma

1. **Apmokymas**

*Jei reikalinga, numatomas personalo apmokymas, reikalinga apmokymo įranga, apmokomų darbuotojų skaičius, minimali mokymų trukmė, nurodoma, ar apmokymai vyks perkančiosios organizacijos patalpose ar patalpomis turės pasirūpinti tiekėjas, kiti reikalavimai apmokymams.*

* 1. Netaikoma

1. **Garantinio laikotarpio įsipareigojimai**

*Nurodyti minimalius reikalaujamus garantinio laikotarpio įsipareigojimus.*

* 1. Prekėms suteikiama 2 metų garantija, jeigu gamintojas nenumato ilgesnės.
  2. Garantinis pradedamas skaičiuoti nuo prekių perdavimo datos.

1. **Ženklinimas**

*Kai perkamos specialiomis aplinkos apsaugos, socialinėmis ar kitomis ypatybėmis pasižyminčios prekės, perkančioji organizacija, rengdama technines specifikacijas (arba nustatydama pasiūlymų vertinimo kriterijus ar pirkimo sutarties vykdymo sąlygas), gali reikalauti naudoti specialų ženklą kaip įrodymą, kad prekės atitinka nustatytus reikalavimus, jeigu tenkinamos visos šios sąlygos: ) ženklui keliami reikalavimai yra susiję su tokiais kriterijais, kurie taikytini pirkimo objektui ir yra tinkami perkamų prekių charakteristikoms apibrėžti; ženklui keliami reikalavimai yra objektyviai patikrinami ir nediskriminaciniai; ženklas sukuriamas taikant atvirą ir skaidrią procedūrą, kurioje gali dalyvauti visi susiję subjektai: valdžios institucijos ir įstaigos, vartotojai, socialiniai partneriai, gamintojai, platintojai, nevyriausybinės organizacijos; ženklas yra prieinamas visiems suinteresuotiems subjektams; ženklui keliami reikalavimai nustatomi institucijos ar įstaigos sprendimu, kuriam dėl ženklo suteikimo besikreipiantis ūkio subjektas nedarė lemiamos įtakos.*

*Tuo atveju, kai perkančioji organizacija nereikalauja specialaus ženklo, atitinkančio aukščiau nurodytus reikalavimus, ji gali nurodyti, kokius ženklui keliamus reikalavimus turi atitikti perkamos prekės.*

* 1. CE

1. **Kiti reikalavimai**

*Dalyvis kartu su pasiūlymu privalo pateikti siūlomų prekių techninių parametrų atitikimą techninių specifikacijų reikalavimams įrodančius gamintojų parengtus techninius aprašus ir (ar) analogiškus dokumentus (galima nurodyti prekes, kurioms šis reikalavimas netaikomas). Perkančioji organizacija techninėje specifikacijoje privalo nustatyti energijos vartojimo efektyvumo reikalavimus, kitus aplinkos apsaugos, socialinius ar darbo kriterijus, kai tokia pareiga jai nustatyta teisės aktuose.*

* 1. Tiekėjas teikdamas pasiūlymą nurodo per kiek laiko po užsakymo galės pristatyti prekes.

1. **Žalieji reikalavimai**

14.1 Vykdomas žaliasis pirkimas pagal Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašą“ (toliau – Tvarkos aprašas) Tvarkos aprašo 4.4 papunktį (savarankiškai nustatomi aplinkos apsaugos kriterijai) 4.4.4.4. papunkčio nuostatose: „4.4.4.4. prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos;“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lentelė pasiūlymo formai**

|  |  |  |  |  |
| --- | --- | --- | --- | --- |
| **Eil. Nr.** | **Komplektą sudarantys elementai** | **Kiekis komplekte** | **Vieneto kaina, eur.** | **Kaina, eur be pVM** |
| **1** | **2** | **3** | **4** | **4\*5** |
|  | Nerūdijančio plieno stovai | 6 vnt. |  |  |
|  | Trišakiai | 9 vnt. |  |  |
|  | Aukšto slėgio siurblys | 3 vnt. |  |  |
|  | Vandens filtrų komplektas | 3 kompl. |  |  |
|  | Plieniniai purkštukai | 60 vnt. |  |  |
|  | Atbuliniai vožtuvai | 3 vnt. |  |  |
|  | Nailoninis vamzdelis. | 75 m |  |  |
|  | Įjungimo – išjungimo mechanizmas | 3 vnt. |  |  |
|  | Slėgio išleidimo ventilis | 6 vnt. |  |  |
| PVM | | | |  |
| Suma su PVM | | | |  |